b'\n_START_ARTICLE_\nU-9 (Kriegsmarine)\n_START_SECTION_\nZgodovina\n_START_PARAGRAPH_\nNjena kobilica je bila polo\xc5\xbeena 8. aprila 1935 v ladjedelnici Germaniawerft (Kiel)._NEWLINE_30. julija istega leta je bila splovljena in nato 21. avgusta sprejeta v uporabo; prvi poveljnik je bil Kapitanporo\xc4\x8dnik Hans-G\xc3\xbcnther Looff._NEWLINE_Med drugo svetovno vojno je opravila 19 patrulj, med katerimi je potopila 8 ladij (17.221 BRT) in po\xc5\xa1kodovala \xc5\xa1e eno ladjo (412 BRT). Med njenimi \xc5\xbertvami je bila tudi francoska obalna podmornica Doris._NEWLINE_20. avgusta 1944 je bila potopljena v \xc4\x8crnem morju. Leta 1945 so jo Sovjeti dvignili in prepeljali v Nikolajev. Tam je bila popravljena in \xc5\xa1e istega leta sprejeta v Sovjetsko vojno mornarico kot TS-16._NEWLINE_Zaradi nezanesljivosti so jo prenehali uporabljati in jo razrezali po 12. decembru 1946.'